ජනාධිපතිවරයාගෙන් සාක්ෂි ලබා ගන්නා දිනය සහ ස්ථානය මෙතෙක් තීරණය කර නොමැති බව නියෝජ්‍ය කථානායක ආනන්ද කුමාරසිරි  මහතා සඳහන් කලාඒ අනුව ඉදිරි පාර්ලිමේන්තු සතියේදී ජනාධිපතිවරයා එකඟවන දිනයක දී ජනාධිපති කාර්යාලය වෙත ගොස් ජනාධිපතිවරයාගෙන් සාක්ෂි ලබා ගැනීමට වුවද කමිටුව සුදානම්ව සිටිනවා.පාර්ලිමේන්තු විශේෂ තේරීම් කාරක සභාවේ සාමාජිකයන්ගේ රැස්වීමක් පාර්ලිමේන්තු සංකීර්ණයේ දී ඊයේ  පස්වරුවේ පැවැත්වුණු අතර එහිදී ද ජනාධිපතිවරයාගේන් සාක්ෂි විමසීම පිළිබඳව සාකච්ජා වී තිබෙනවා.පාර්ලිමේන්තු විශේෂ තේරීම් කාරක සභාව ජනාධිපතිවරයාගෙන් සාක්ෂි ලබාගන්නේ ඒම කමිටුව හමුවේ සාක්ෂි ගන්නා අවසාන සාක්ෂිකරු වශයෙන්.කෙසේ වෙතත් ජනාධිපතිවරයා මීට පෙර ප්‍රකාශ කලේ තමා කිසිදු විටෙක පාර්ලිමේන්තු විශේෂ තේරීම් කාරක සභාව හමුවේ පෙනී නොසිටින බවයි.පාර්ලිමේන්තු විශේෂ කාරක සභාව පසුගිය ජුනි මාසයේ සිට වාර 18ක් රුස්ව අති අතර විවිධ තරාතිරම්වල පුද්ගලයින්25 දෙනෙකුගෙන් පමණ මේ වන විට සාක්ෂි ලබාගෙන තිබෙනවා.අග්‍රාමාත්‍ය රනිල් වික්‍රමසිංහ,ආරක්ෂක රාජ්‍ය අමාත්‍ය රුවන් විජේවර්ධන,නීතිය හා සාමය පිළිබද හිටපු අමාත්‍යවරුන් වන සාගල රත්නායක සහ රංජිත් මද්දුම බණ්ඩාර යන මහත්වරුන් ද එම කාරක සභාව හමුවේ සාක්ෂි ලබා දුන්නා.පාර්ලිමේන්තු විශේෂ තේරීම් කාරක සභාවේ අවසන් වාර්තාව මේ මස අවසානයේ දී පාර්ලිමේන්තුව වෙත ඉදිරිපත් කිරිමට අපේක්ෂා කරන බව නියෝජ්‍ය කථානායක ආනන්ද කුමාරසිරි මහතා සඳහන් කළා.